Nakahigda sa tahaw na rehiyon kan nasyon, tultol ining mahihiling sa tahaw kan distrito nin Makwanpur. Ini yaon sa 27°25' N latitud asin 85°02' E longhitud asin mahihiling sa antas na 300-390m sa ibabaw kan nibel kan dagat. An kabilugan na hiwas kan syudad maabot sa 261 km2 kung sain sa palibot mga 254 km2) kadagaan asin an natatada na 7 km2 (3%) naglalaog nin tubig. An mga Kasagkudan kaini: Subangan: Chhatiwan V.D.C Sulnopan: Manahari, Haandikhola asin Sarikhet V.D.C Amihanan: Naamtaar, Bhainse asin Makwanpurgadhi V.D.C Habagatan: Distrito nin Bara asin Parsa, napapalibutan an syudad nin  tolong salog—an Rapti sa sulnopan, an Samari sa amihanan, asin an Karra sa habagatan—asin parte ini kan sarong importanteng mga rehiyon nin industriyal. Nabilog an banwaan nin huli ta sa kinamumugtakan kaini sa kalabaan kan Tribhuvan Highway, asin dai nahaloy, itinakod sa saro pang panginot na nasyunal na dalan: an Mahendra Highway, na midbid man sa East-West Highway.